text: Undslupne kreaturer på eventyr i Sønderjylland
  03 maj 2014 kl. 05.56
  Både i Rødekro og ved Dybbøl er kreaturer i nat sluppet ud af deres indhegning. Politiet mangler stadig at fange de sidste
  Otte sortbrogede kreaturer stak i nat af fra deres marker mellem Dybbøl og Ragebøl. Friske på eventyr tog de sig en afstikker fra deres indhegnede marker.
  Her lørdag morgen er de fleste af de otte kreaturer fanget, men ifølge politiet mangler de stadigvæk at få fat i de sidste par stykker.
  Også længere nordpå er der dyr, der har været i byen lørdag morgen. Således er to sortbrogede kreaturer set ved Rise Bygade syd for Rødekro. Her har politiet været nervøse for, at køerne har villet på tur ud på E45, men de er, heldigvis, blevet holdt væk fra motorvejen.
  Ser du et løssluppen kreatur her lørdag morgen så ret henvendelse til politiet, så vil de sørge for at landmændene henter deres eventyrlystne dyr
  